કોંગ્રેસ અધ્યક્ષ રાહુલ ગાંધીની કૈલાશ માનસરોવર યાત્રા દરમિયાન વિવાદ ઉભો થઈ ગયો છે. નેપાળી મીડિયામાં છપાયેલ સમાચાર મુજબ રાહુલ ગાંધીએ નેપાળમાં નોનવેજ ખાધુ. આ સમાચાર જંગલમાં આગની જેમ ફેલાયા બાદ નેપાળના વુટ્ર રેસ્ટોરન્ટે ફેસબુક પર સફાઈ આપી છે. રેસ્ટોરાએ દાવો કર્યો છે કે રાહુલ ગાંધીએ વેજ ભોજન લીધુ હતુ અને તેના મેન્યુ વિશે રેસ્ટોરન્ટ તરફથી મીડિયામાં કોઈ નિવેદન આપ્યુ નથી. રેસ્ટોરન્ટની સ્પષ્ટતા બાદ આ મામલો શાંત થતો દેખાઈ રહ્યો હતો, પરંતુ ભારતીય ચેનલે રેસ્ટોરન્ટના વેઈટર સાથે વાત કરી લીધી. વેઈટર કહી રહ્યો છે કે રાહુલ ગાંધીએ ચિકન કુરકુરે અને નોપાળી નોનવેજ ડીશ નેવારી ખાધી. કહાની એકદમ ઉલઝી ગઈ છે. છેવટે કોનુ સાચુ માનીએ વેઈટરનું કે રેસ્ટોરન્ટના સ્ટેટમેન્ટનું? વેજ અને નોનવેજથી અલગ આ સમાચારના બીજા ઘણા પાસાં છે.